PMIndiaData/PMIndiaSum huggingface dataset:
கண்ட்லா துறைமுகத்தில் பல்வேறு நல திட்டங்களை பிரதமர் துவக்கி வைத்தார்.

குஜராத் மாநிலம் காந்திதாமில் உள்ள கண்ட்லா துறைமுகத்தில் பல்வேறு நல திட்டங்களை பிரதமர் திரு. நரேந்திர மோடி இன்று துவக்கி வைத்தார் டாக்டர் பாபா சாகேப் அம்பேத்கர் கருத்தரங்கு மையம் மற்றும் 14-வது, 16-வது பொது சரக்கு தளம் அமைப்பதற்கான கல்வெட்டை பிரதமர் திறந்துவைத்து அடிக்கல் நாட்டினார். கட்ச் உப்பங்களியில் இடைமாற்றுச்சந்தியுடனான சாலை பாலங்களை கட்டுதல்; இரண்டு நடமாடும் துறைமுக கிரேன்களை நிறுவுதல்; கண்ட்லா துறைமுகத்தில் உரங்களை கையாளுவதை இயந்திரமயமாக்கல் ஆகியவற்றிற்கான ஒப்புதல் கடிதங்களை பிரதமர் ஒப்படைத்தார். இந்த விழாவில் பேசிய மத்திய அமைச்சர் திரு. நிதின் கட்கரி சாகர்மாலா திட்டமும், துறைமுகம் மூலமான வளர்ச்சியும் குஜராத் மாநிலத்திற்கு பெரும் நன்மையை அளிக்கும். மேலும் இது வேலைவாய்ப்புகளை உருவாக்கும் என்றார். குஜராத் மாநிலத்தின் சிறந்த கடல்சார் பாரம்பரியத்தை பற்றி கூறிய குஜராத் மாநில முதல் அமைச்சர் திரு. விஜய் ரூபானி, குஜராத்தின் அந்த பாரம்பரியமும் ஈடுபாடும் இன்றளவும் தொடர்வதாக கூறினார். ஹெலிகாப்டர் தளத்தில் இருந்து நிகழ்ச்சி அரங்கத்திற்கு வரும்வரை தனக்கு அளிக்கப்பட்ட வரவேற்பிற்காக பிரதமர் நரேந்திர மோடி மக்களுக்கு நன்றி தெரிவித்தார். கட்ச்சில் உள்ள மக்கள் நீரின் முக்கியத்துவத்தை நன்கு அறிவார்கள் என்று கூறிய பிரதமர் கட்ச் பகுதியின் வளமையான வரலாறு மற்றும் கலாச்சாரம் குறித்து பேசினார். உலக வர்த்தகத்தில் இந்தியா தனக்கென்று ஒரு இடத்தை உருவாக்க வேண்டும் என்றால் துறைமுகங்களில் சிறந்த மேம்பாடுகள் அவசியமாகும் என்று பிரதமர் கூறினார். துறைமுகங்களின் வளர்ச்சிக்கு உட்கட்டமைப்பு வசதி மற்றும் திறமையான செயல்பாடுகள் அவசியம் என்று கூறிய பிரதமர் கண்ட்லா துறைமுகம் ஆசிய கண்டத்தில் உள்ள சிறந்த துறைமுகங்களில் ஒன்றாக மாறியுள்ளது என்றும் அவர் கூறினார். ஈரான் நாட்டில் உள்ள இந்தியர்களின் உதவியோடு காட்டப்படும் சபஹார் துறைமுகம் கண்ட்லா துறைமுகத்தின் வளர்ச்சியை மேலும் பேருக்கும். டாக்டர் பாபா சாகேப் அம்பேத்கர் கருத்தரங்கு மையத்திற்கு இன்று அடிக்கல் நாட்டப்பட்டது குறித்தும் பிரதமர் பேசினார். அடுத்து ஐந்து ஆண்டுகளில் நாம் நாட்டின் எழுபத்தி ஐந்தாவது சுதந்திர தினத்தை கொண்டாட உள்ள நிலையில் நாட்டு மக்கள் ஒவ்வொருவரும் தன்னால் இயன்ற முயற்சிகளை மேற்கொள்ள வேண்டும் என்று பிரதமர் கேட்டுக்கொண்டார். பண்டிட் தீன்தயாள் உபாத்யாய் அவர்களின் நூற்றாண்டு விழாவை நம் தேசம் கொண்டாட உள்ள நிலையில் கண்ட்லா துறைமுகத்தின் பெயரை “தீன்தயாள் துறைமுகம் – கண்ட்லா” என்று மாற்றலாம் என்று பிரதமர் ஆலோசனை தெரிவித்தார்.
கெவாடியாவில் அக்டோபர் 31-ஆம் தேதி பிரதமர் முன்னிலையில் பழங்குடி குழந்தைகளின் வாத்திய இசை நிகழ்ச்சி

பனஸ்கந்தா மாவட்டத்தின் அம்பாஜி நகரைச் சேர்ந்த பழங்குடி குழந்தைகளின் இசைக் குழு, அக்டோபர் 31-ஆம் தேதி பிரதமர் திரு நரேந்திர மோடி முன்னிலையில் கெவாடியாவில் இசை நிகழ்ச்சி நடத்த உள்ளது. தேசிய ஒற்றுமை தினத்தை முன்னிட்டு பிரதமர் கெவாடியா செல்ல உள்ளார். பிரதமர் முன்னிலையில் குழுவினர் இசைக்கவிருப்பது இது முதன் முறையல்ல. கடந்த செப்டம்பர் 30, 2022 அன்று ரூ. 7200 கோடி மதிப்பில் பல்வேறு வளர்ச்சித் திட்டங்களின் துவக்க விழா மற்றும் அடிக்கல் நாட்டு விழாவில் கலந்து கொள்வதற்காக குஜராத் மாநிலம் அம்பாஜிக்கு பிரதமர் சென்றிருந்தபோது, அப்போது நடைபெற்ற பொதுக்கூட்டத்தில் கலந்து கொள்வதற்காக அவர் வந்திருந்த வேளையில் பிரதமரை வரவேற்று குழுவினர் இசை நிகழ்ச்சியை நடத்தினார்கள். இளம் குழுவினரின் வாத்திய இசையைக் கேட்டு மகிழ்ந்து, அவர்களை பிரதமர் பாராட்டியது மட்டுமல்லாமல், பொதுக்கூட்டம் துவங்குவதற்கு முன்பு அவர்களுடன் நேரில் சென்று உரையாடவும் அவர் தவறவில்லை. தமது இளம் நண்பர்களை ஊக்குவிப்பதற்காக அவர்களுடன் குழு புகைப்படம் ஒன்றையும் பிரதமர் எடுத்துக்கொண்டார். இத்தகைய அபாரமான இசை திறனைக் கற்றுக்கொண்ட பழங்குடி குழந்தைகளின் கதையைப் பகிர்ந்தே ஆக வேண்டும். ஒரு காலத்தில் இந்தக் குழந்தைகள் தங்களது அடிப்படை தேவைகளுக்காகவும், கல்வி கற்கும் வாய்ப்புக்காகவும் போராடினார்கள். அம்பாஜி ஆலயத்தின் அருகே, வருகை புரிவோரின் முன் அவர்கள் அடிக்கடி யாசகம் கேட்பது வழக்கம். இதுபோன்ற குழந்தைகளுக்கு உதவிய அம்பாஜியில் இயங்கும் ஸ்ரீ சக்தி சேவா கேந்திரா என்ற தொண்டு நிறுவனம் ஒன்று, இக்குழந்தைகளுக்கு கல்வி வழங்கியதோடு, அவர்களது தனித்திறமையையும் கண்டறிந்தது. இசைக் குழுவில் திறமை மிக்க பழங்குடி குழந்தைகளும் இந்த நிறுவனத்தால் பயிற்றுவிக்கப்பட்டனர். இளைஞர்களின் வாத்திய இசையால் பெரிதும் கவரப்பட்டு, அவர்களைப் பாராட்டிய பிரதமர், வரலாற்று சிறப்புமிக்க தேசிய ஒற்றுமை தினத்தில் கலந்து கொண்டு வாத்திய நிகழ்ச்சி நடத்தும் வாய்ப்பை அவர்களுக்கு வழங்குவதற்காக, அக்டோபர் 31-ஆம் தேதி கெவாடியாவிற்கு வருமாறு குழுவினருக்கு அவர் அழைப்பு விடுத்தார். அக்டோபர் 31-ஆம் தேதி கெவாடியா செல்லவுள்ள பிரதமர், சர்தார் பட்டேலின் 147-ஆவது பிறந்தநாளை முன்னிட்டு அன்னாருக்கு மரியாதை செலுத்துவார். ஒற்றுமை தின அணிவகுப்பில் கலந்து கொள்வதோடு, லால் பகதூர் சாஸ்திரி தேசிய நிர்வாக அகாடமியின் அடிப்படைப் பிரிவில் அரசு பணிக்காக பயிற்சி பெறும் பல்வேறு அதிகாரிகள் குழுவினருடனும் பிரதமர் உரையாடுவார்.
இந்தியா இங்கிலாந்து இடையே இந்தியாவில் வணிகம் செய்வதை எளிமையாக்கும் நடவடிக்கைகள் சார்ந்த புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.

இந்தியா இங்கிலாந்து இடையே, இந்தியாவில் வணிகம் செய்வதை எளிமையாக்கும் நடவடிக்கைகள் சார்ந்து இந்த மாத முதல் வாரத்தில் கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை பின்தேதியிட்ட ஒப்புதல் அளித்துள்ளது. இந்த புரிந்துணர்வு ஒப்பந்தத்தின் மூலம் இரு அரசுகளும் அரசாங்க அதிகாரிகளை பரிமாற்றிக்கொண்டு, சிறந்த நடைமுறைகள் பகிர முடியும். மேலும் தொழில்நுட்ப உதவிகளையும், புதிய முயற்சிகளை செயல்படுத்துவதிலும் பரஸ்பரம் உதவ முடியும். இந்த கூட்டு நடவடிக்கை மாநிலங்களையும் உள்ளடக்கியே நடைபெறுகிறது. இங்கிலாந்து அரசு கீழுள்ள துறைகளில் தனது நிபுணத்துவத்தை இந்தியாவுடன் பகிர்ந்துகொள்ள ஆர்வம் காட்டியுள்ளது. a) சிறிய தொழில்கள் மற்றும் துவக்கநிலை தொழில்களுக்கு உதவுதல் b) தொழில் துவக்கம் மற்றும் பதிவு c) வரி செலுத்துதல் மற்றும் வரி நிர்வாகம் d) நொடிப்பு நிலை e) கட்டுமான அனுமதி f) மின்சாரவசதி பெறுதல் g) மதிப்பீடு மற்றும் கட்டுப்பாட்டு நிர்வாகத்திற்கான இடர்சார் கட்டுமானம். h) எல்லை தாண்டிய வணிகம் i) போட்டி பொருளாதாரம் j] கடன் வாங்குதல் k) சட்டம் மற்றும் விதிமுறைகள் வகுத்தல் I) கையிருப்பு குறைத்தல் மற்றும் ஒழுங்குமுறை ஓட்டம். m) ஒழுங்குமுறை சார்ந்த பாதிப்பு மதிப்பீடு தற்போது இந்தியா 190 பொருளாதார நாடுகளில் 130வது இடத்தில் (வணிக ரிப்போர்ட், 2017ன் படி) உள்ளது. இங்கிலாந்து அரசு கடந்த சில ஆண்டுகளில் வணிகம் செய்வதை எளிமையாக்கும் (EoDB) வகையில் பல மேம்பாடுகளை அடைந்துள்ளது. மத்திய, மாநில அரசு அதிகாரிகள் சிறந்த நடைமுறைகளை பரிமாறிக்கொள்ளுதல், திறன் மேம்படுத்துதல் ஆகியவற்றின் மூலம் இந்த மேம்பாடு சாத்தியப்பட்டிருக்கிறது. பயிற்சிகள்/பயிலரங்கங்கள்/மாநாடுகளுக்கு வரும் தத்தமது அதிகாரிகளின் பயணம் மற்றும் தங்கும் செலவுகளை அந்தந்த நாடே ஏற்றுக்கொள்ளும். இந்த புரிந்துணர்வு ஒப்பந்தம் பல்வேறு இங்கிலாந்து அமைப்புகளைச் சேர்ந்த அதிகாரிகளுக்கு ஒழுங்குமுறை வடிவமைத்தல், முன்வரிசை ஆய்வாளர்களின் திறன் வளர்த்தல், சிறந்த நடவடிக்கைகளை பகிர்தல் ஆகியவற்றை ஊக்கப்படுத்துகிறது. புதிய நடைமுறைகளை இந்திய அரசும் , மாநில அரசுகளும், அவற்றின் பல்வேறு அமைப்புகளும் ஏற்று நடைமுறைப்படுத்தி, அதன்மூலம் ஒழுங்குமுறைகளை எளிமைப்படுத்தி, இந்தியாவில் வணிகம் செய்ய ஏதுவான சூழலை உருவாக்க முடியும்.
புத்தாண்டு தினத்தையொட்டி நாட்டு மக்களுக்குப் பிரதமர் வாழ்த்து

புத்தாண்டு தினத்தையொட்டி நாட்டு மக்களுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார். பிரதமர் வெளியிட்டுள்ள டுவிட்டர் பதிவில்; “மகிழ்ச்சிகரமான 2022! இந்த ஆண்டு அனைவரின் வாழ்க்கையிலும் அபரிமிதமான மகிழ்ச்சி மற்றும் நல்ல ஆரோக்கியத்தை ஏற்படுத்தட்டும். முன்னேற்றம் மற்றும் வளங்களைப் பெறுவதில் புதிய உச்சத்தை எட்டுவோம், நமது சுதந்திரப் போராட்டத் தியாகிகளின் கனவுகளை நிறைவேற்ற மேலும் கடுமையாக பாடுபடுவோம்” என்று தெரிவித்துள்ளார்.
கடல்வழி உலகம் சுற்றும் மாலுமிகள் குழுவைச் சேர்ந்த பெண் அதிகாரிகளுக்கு பிரதமர் வாழ்த்து; நரேந்திர மோடி செயலி மூலம் வாழ்த்துகளை பகிர்ந்துகொள்ள மக்களுக்கு வேண்டுகோள்

இந்திய கடற்படையின் பாய்மரப் படகான ஐ.என்.எஸ்.வி. தரிணி மூலம், உலகத்தைச் சுற்றிவரும் பயணத்தை இன்று தொடங்க உள்ள கடல்வழி உலகம் சுற்றும் மாலுமிகள் குழுவைச் (Navika Sagar Parikrama) சேர்ந்த 6 பெண் அதிகாரிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார். கடல்வழி உலகம் சுற்றும் மாலுமிகள் குழுவுக்கு தங்களது வாழ்த்துகளையும், ஊக்குவிக்கும் வகையிலான வார்த்தைகளையும் நரேந்திர மோடி செயலி மூலம், பகிர்ந்துகொள்ளுமாறு பொதுமக்கள் ஒவ்வொருவரையும் பிரதமர் கேட்டுக் கொண்டுள்ளார். “இன்று சிறப்பான நாள்! கடற்படையைச் சேர்ந்த 6 பெண் அதிகாரிகள், ஐ.என்.எஸ்.வி. தரிணி மூலம், உலகம் முழுவதும் சுற்றிவரும் பயணத்தை தொடங்குகின்றனர். கடல்வழி உலகம் சுற்றும் மாலுமிகள் குழுவைச் சேர்ந்த அனைத்து பெண்கள் குழுவினருக்கு, அதன் அற்புத விடாமுயற்சிக்காக வாழ்த்து தெரிவிக்க ஒட்டுமொத்த தேசமும் ஒன்றாக இணைந்துள்ளது. கடல்வழி உலகம் சுற்றும் மாலுமிகள் குழுவுக்கு உங்களது வாழ்த்துகளையும், ஊக்குவிக்கும் வார்த்தைகளையும் நரேந்திர மோடி செயலி மூலம் பகிர்ந்துகொள்ளுங்கள்,” என்று பிரதமர் தெரிவித்துள்ளார். தற்போது முதல்முறையாக இந்தியாவின் அனைத்து பெண்கள் குழு, உலகம் முழுவதற்கும் சுற்றுப்பயணம் மேற்கொள்ள உள்ளது. இந்தக் குழுவினர், தங்களது கடல் பயணத்தை கோவாவில் இன்று தொடங்குகின்றனர். உலகம் முழுவதும் சுற்றிய பின்னர், மார்ச் 2018-ல் அவர்கள் கோவா-வுக்கு திரும்புவார்கள் என்று எதிர்பார்க்கப்படுகிறது. இந்தப் பயணத்துக்கு நாவிகா சாகர் பரிக்கிரமா என்று பெயரிடப்பட்டுள்ளது. இந்தப் பயணம், 5 கட்டமாக இருக்கும். இடையில் 4 துறைமுகங்களில் நின்று செல்லும். அவையாவன: ஃபிரிமேன்டில் (ஆஸ்திரேலியா), லிட்டில்டன் (நியூசிலாந்து), ஸ்டான்லி துறைமுகம் (ஃபால்க்லேண்ட்ஸ்) மற்றும் கேப் டவுன் (தென்ஆப்பிரிக்கா).
2003 முதியோர் ஓய்வூதியக் காப்பீட்டுத் திட்டம், 2014 முதியோர் ஓய்வூதியக் காப்பீட்டுத் திட்டம் ஆகியவற்றுக்கு பின்னேற்பு ஒப்புதலை மத்திய அமைச்சரவை வழங்கியது.

14 ஜூலை 2003 அன்று தொடங்கப்பட்ட 2003 முதியோர் ஓய்வூதியக் காப்பீட்டுத் திட்டம், 14 ஆகஸ்ட் 2014 தொடங்கப்பட்ட 2014 முதியோர் ஓய்வூதியக் காப்பீட்டுத் திட்டம் ஆகியவற்றுக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று பின்னேற்பு ஒப்புதலை வழங்கியது. 2003 – 04 முதல் 2004-15 வரை 2003 முதியோர் ஓய்வூதியக் காப்பீட்டுத் திட்டத்திற்கு ஆயுள் காப்பீட்டுக் கழகத்திற்கு வழங்கப்பட்ட மானியத் தொகை செலவினத்திற்கான ஒப்புதலையும் மத்திய அமைச்சரவை வழங்கியது. 2015 – 16 நிதி ஆண்டு முதல் 2003 முதியோர் ஓய்வூதியக் காப்பீட்டுத் திட்டம், 2014 முதியோர் ஓய்வூதியக் காப்பீட்டுத் திட்டம் ஆகியவற்றுக்கு ஏற்படும் இத்தகைய செலவினத்திற்கும் ஒப்புதல் வழங்கியது. இந்த்த் திட்டங்கள் இந்திய ஆயுள் காப்பீட்டுக் கழகத்தினால் செயல்படுத்தப்படுகின்றன. இந்த திட்ட நிதியங்களில் முதலீடு செய்யப்படும் தொகைகள் மீது இந்திய ஆயுள் காப்பீட்டுக் கழகம் சம்பாதிக்கும் தொகைக்கும் இந்த்த் திட்டங்களுக்கு அரசு உறுதி அளித்துள்ள செலுத்து தொகைகளுக்கும் உள்ள வேறுபாடு மானியமாக ஆயுள் காப்பீட்டுக் கழகத்துக்கு வழங்கப்படுகிறது. இந்த 2 திட்டங்களும் மூத்த குடிமக்களுக்கு அவர்கள் செலுத்திய தொகைகளுக்கு உறுதி அளிக்கப்பட்ட குறைந்தபட்ச வட்டித் தொகை என்ற அடிப்படையில் உறுதியான குறைந்தபட்ச ஓய்வூதியம் வழங்குவதற்காக ஏற்பட்டவை. தொகை செலுத்திய தேதியிலிருந்து பாலிசிதார்ர் மரணம் அடையும் வரை ஓய்வூதியம் வழங்கப்படும். பாலிசிதார்ர் மரணத்திற்குப் பிறகு அவரால் நியமிக்கப்பட்டவருக்கு செலுத்தப்பட்ட வைப்புத் தொகை திருப்பி வழங்கப்படும். இந்த 2 திட்டங்களும் தற்போது முடிவுக்கு வந்துள்ளன. எனினும் இந்த பாலிசியை பெற்றவர்களுக்கு அரசு உறுதி அளித்த 9 சதவீத வட்டித் தொகை தொடர்ந்து வழங்கப்பட்டு வருகிறது. 2014 வரிஷ்டா ஓய்வூதியக் காப்பீட்டுத் திட்டம் 2014 ஆகஸ்ட் 14 –ந் தேதி முதல் 2015 ஆகஸ்ட் 14 –ந் தேதி வரை அமலில் இருந்தது. 31, மார்ச் 2016 நிலவரப்படி மொத்தம் 3,17,991 பாலிசிதார்ர்கள் இந்த திட்டத்தினால் பயன்பெற்றனர். அதே தேதி நிலவரப்படி 2003 முதியோர் ஓய்வூதியக் காப்பீட்டுத் திட்டமத்தின் கீழ் 2,84,699 பேர் பாலிசி பெற்று பயனடைந்து வருகிறார்கள.
நீதிபதி பி.என். பகவதி மறைவிற்கு பிரதமர் இரங்கல்

நீதிபதி பி.என். பகவதி மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். “நீதிபதி பி.என். பகவதியின் மறைவு வருத்தமளிக்கிறது. அவர் இந்திய சட்டத்துறையில் வல்லவராகத் திகழ்ந்தவர். எனது ஆழ்ந்த அனுதாபங்கள். நமது நீதித்துறை அமைப்பை எளிதில் அணுகுவதற்கு நீதிபதி பி.என். பகவதியின் பங்களிப்பு குறிப்பிடத்தக்கது. மேலும் இவர் லட்சக் கணக்கானோருக்காக குரல் கொடுத்தார்” என்று பிரதமர் கூறியுள்ளார்
பிருந்தாவனத்தில் உள்ள குழந்தைகளுக்கு நாளை 300-வது கோடி அன்னதானத்தை பிரதமர் வழங்குவார்

உத்தரப்பிரதேச மாநிலத்தில் உள்ள பிருந்தாவனத்திற்கு நாளை (பிப்ரவரி 11, 2019) பிரதமர் திரு. நரேந்திர மோடி பயணம் மேற்கொள்ளவுள்ளார். பிருந்தாவனம் சந்திரோதயா மந்திரில் உள்ள அட்சயப் பாத்திர அமைப்பின் 300-ஆவது கோடி அன்னதானத்தைக் குறிக்கும் பெயர்ப்பலகையை அவர் திறந்துவைக்கிறார். பள்ளிகளில் உள்ள சமவாய்ப்பற்ற குழந்தைகளுக்கு பிரதமர் 300-ஆவது கோடி அன்னதானத்தை பரிமாறுவார். பின்னர் இந்நிகழ்ச்சியில் அவர் உரையாற்றுவார். இஸ்கான் அமைப்பின் ஆச்சாரியா ஸ்ரீலா பிரபுபத்-தின் சிலைக்கு பிரதமர் திரு மோடி மலரஞ்சலி செலுத்துவார். இந்த அமைப்பின் 300-ஆவது கோடி அன்னதானத்தை குறிக்கும் வகையில் இந்நிகழ்ச்சி ஏற்பாடு செய்யப்பட்டுள்ளது. பின்னணி மதிய உணவுத் திட்டத்தை செயல்படுத்தும் பங்குதாரராக அட்சயப் பாத்திரம் விளங்குகிறது. தனது 19 ஆண்டு பயணத்தில், 12 மாநிலங்களில் 14,702 பள்ளிகளில் உள்ள 1.76 மில்லியன் குழந்தைகளுக்கு அட்சயப் பாத்திர அமைப்பு மதிய உணவை வழங்கியுள்ளது. 2016-ல் அப்போதைய குடியரசுத் தலைவர் திரு. பிரணாப் முகர்ஜி முன்னிலையில் அட்சயப் பாத்திரம் அமைப்பு தனது 200-வது கோடி அன்னதானத்தை வழங்கியது. இந்த அமைப்பு மத்திய மனிதவள மேம்பாட்டு அமைச்சகத்துடனும், மாநில அரசுகளுடனும் இணைந்து, தரமான, தூய்மையான மற்றும் ஊட்டச்சத்து மிக்க உணவை பல கோடி குழந்தைகளுக்கு வழங்கி வருகிறது. உலகளவில் மதிய உணவு திட்டம் பிரபலமாக உள்ளது. பள்ளிகளில் குழந்தைகள் சேர்க்கை, வருகை மற்றும் பள்ளிக்கல்வியைத் தொடர்வதை உறுதி செய்யும் வகையில் இத்திட்டம் அமைந்துள்ளது. 6 முதல் 14 வயதுள்ள குழந்தைகளின் ஆரோக்கியத்தை மேம்படுத்துவதையும் இது உறுதி செய்கிறது. புதுதில்லியில் அக்டோபர் 24, 2018 அன்று, ‘Self4Society’ செயலியின் துவக்க விழாவின் போது பிரதமர் அட்சயப் பாத்திரம் அமைப்பு பற்றி குறிப்பிட்டிருந்தார். சமூக ஸ்டார்டப் அமைப்பாக தொடங்கப்பட்ட அட்சயப் பாத்திரம், பள்ளிக் குழந்தைகளுக்கு உணவு வழங்கும் இயக்கமாக மாறியுள்ளது என்று பிரதமர் கூறினார்.
தெஹ்ரான் நகரில் பாய் கங்கா சிங் சபா குருதுவாராவில் பிரதமர் வழிபட்டார்– பக்தர்களிடையே உரை

ஈரானில் தெஹ்ரான் நகருக்கு இன்று மாலை வந்திறங்கியதும் பிரதமர் திரு. நரேந்திர மோடி பாய் கங்கா சிங் சபா குருதுவாராவில் குரு கிரந்த் சாஹிபுக்கு மரியாதை செலுத்தினார். அங்கு பிரதமருக்கு அங்கியும் வாளும் வழங்கப்பட்டது. அங்கு கூட்டத்தில் உரை நிகழ்த்திய பிரதமர் தெஹ்ரான் நகரில் நமது செழுமையான பாரம்பரியத்தையும் பண்பாட்டையும் இளைய தலைமுறையினரின் மனத்தில் இருத்தி வருவதற்காக சீக்கிய சமுதாயத்தை பாராட்டினார். உலகம் முழுவதும் ஒரே குடும்பம் என்ற கொள்கையில் இந்திய மக்கள் முழு நம்பிக்கை வைத்துள்ளார்கள் என்றும் அதன் காரணமாக ஒவ்வொருவரையும் அதில் இணைக்க முடிகிறது என்றும் குறிப்பிட்டார். குரு கோவிந்த் சிங்கின் 350-வது பிறந்த வருடாந்திர நிகழ்ச்சி இந்தியாவிலும் உலகின் இதர பகுதிகளிலும் கொண்டாடப்படும் என்றும் தங்கள் உயிரை தியாகம் செய்த குருக்கள் குறித்து இளைய தலைமுறையினரிடம் விழிப்புணர்வு ஏற்படுத்தவும் புனித குரு கிரந்த் சாஹிப் வழங்கும் நற்செய்தியை எடுத்துச் செல்லவும் இந்த வருடாந்திர நிகழ்ச்சி உதவும் என்றும் பிரதமர் குறிப்பிட்டார்.
பேராசிரியர் ஸ்டீபன் ஹாக்கிங் மறைவிற்கு பிரதமர் இரங்கல்

பேராசிரியர் ஸ்டீபன் ஹாக்கிங் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “பேராசிரியார் ஸ்டீபன் ஹாக்கிங் ஒரு தலைசிறந்த விஞ்ஞானியும் கல்வியாளரும் ஆவார். அவரது அறிவாற்றலும் விடாமுயற்சியும் உலகெங்கிலும் உள்ள அனைத்து மக்களுக்கும் ஊக்கம் அளிக்கிறது. அவரது மறைவு வேதனை அளிக்கிறது. பேராசிரியர் ஹாக்கிங்கின் முன்னோடியான பணிகள் நமது உலகத்தை ஒரு சிறந்த இடமாக மாற்றியுள்ளது. அவரது ஆன்மா சாந்தி அடையட்டும்”, என்று பிரதமர் கூறியுள்ளார்.
பிரதமர் நாட்டு மக்களிடம் உரை

பிரதமர் திரு நரேந்திர மோடி, நாட்டு மக்களிடையே இன்று உரையாற்றினார். “ஒவ்வொரு நாட்டின் வளர்ச்சிப் பயணத்திலும் மிகுந்த, கவுரவம் மற்றும் வருங்காலத் தலைமுறையினரிடையே வரலாற்று விளைவுகளை ஏற்படுத்தக் கூடிய தருணங்கள் ஏற்படும். செயற்கைக் கோள் எதிர்ப்பு (ASAT) ஏவுகனையை , இந்தியா, வெற்றிகரமாக பரிசோதித்துள்ளது. மிஷன் சக்தி வெற்றிகரமாக நடந்தேறியதற்காக சம்பந்தப்பட்ட அனைவருக்கும் எனது பாராட்டுக்கள். மிகவும் சிக்கலான மிஷன் சக்தி, மிக அதிவேகத்துடன், குறிப்பிடத்தக்க நுட்பத்துடன் பரிசோதிக்கப்பட்டுள்ளது. இந்தியாவில் உள்ள தலைசிறந்த விஞ்ஞானிகளின் திறமை மற்றும் நமது விண்வெளித் திட்டங்களின் வெற்றியை இது பிரதிபலிக்கிறது. இரண்டு காரணங்களின் அடிப்படையில் இந்த மிஷன் சக்தி சிறப்பு வாய்ந்தது: 1) இது போன்ற சிறப்பு வாய்ந்த & நவீன திறமையைப் பெற்ற 4-வது நாடாக இந்தியா உருவெடுத்துள்ளது. 2) ஒட்டுமொத்த முயற்சியும் உள்நாட்டைச் சார்ந்தது. விண்வெளித்துறையில் வலிமை வாய்ந்த நாடாக இந்தியா உருவெடுத்துள்ளது! இது இந்தியாவை வலிமைப்படுத்துவதுடன், பாதுகாப்பு மிகுந்த நாடாக மாற்ற அமைதி மற்றும் நல்லிணக்கத்தை மேம்படுத்தவும் உதவும்”, என்று பிரதமர் தெரிவித்துள்ளார்.
எட்டு புதிய இந்திய தொழில்நுட்ப நிறுவனங்களை ஐ.ஐ.டி.  நிறுவிட திருத்திய நிதி மதிப்பீடுகளுக்கு அமைச்சரவை ஒப்புதல்.

பிரதம மந்திரி திரு. நரேந்திர மோடி தலைமையில் நடைபெற்ற மத்திய அமைச்சரவை, புவனேஸ்வர், காந்திநகர், ஐதராபாத், இந்தூர், ஜோத்பூர், மண்டி, பாட்னா மற்றும் ரோப்பார் ஆகியவற்றில் எட்டு புதிய ஐ.ஐ.டி-க்களை அமைப்பதற்கான திருத்திய நிதி மதிப்பீடுகளுக்கு அமைச்சரவை ஒப்புதல் அளித்துள்ளது. இந்த எட்டு புதிய ஐ.ஐ.டிக்கள் அமைத்திட 2008-09 முதல் 2018-19 வரையிலான 11 ஆண்டுகளுக்கான திருத்திய நிதி மதிப்பீடு ரூ.13,990 கோடி ஆகும். இதன் உண்மையான திட்ட மதிப்பீடு ரூ.6080 கோடி ஆகும். காலம் மற்றும் விலையேற்றம் காரணமாக இந்த செலவினம் ரூ.7910 கோடி உயர்ந்துள்ளது. திட்ட முடிவில், ஒவ்வொரு ஐ.ஐ.டி.-யிலும் மாணவர்களின் எண்ணிக்கை 2360 ஆக இருக்கும். இந்த எட்டு ஐ.ஐ.டி.களிலும் 11வது வருட முடிவில், அதாவது மார்ச், 2019-ல் மொத்த மாணவர்களின் எண்ணிக்கை 12880 ஆக இருக்கும். நேரடியாக பயனாளிகளின் எண்ணிக்கை 12880 ஆக இருக்கும். எனினும், இந்த எட்டு புதிய ஐ.ஐ.டி.-க்கள் ஆய்வு புத்தகங்கள் மற்றும் ஆய்வு தாள்களை வெளியிடுதல், பதிவு செய்யப்பட்ட காப்புரிமைகள்/குறியீடுகள்/வடிவமைப்புகள், தரம் உயர்த்துதல் திட்டங்கள் போன்றவற்றில் அளவு மற்றும் தரத்தில் மறைமுகமாக வளர்ச்சியை ஏற்படுத்தும். இந்த நிறுவனங்கள் தொழிற்சாலைகள் மற்றும் பொருளதார தேவைக்கேற்ப திறனுட்ப மனிதவள தேவைகளை இப்புதிய நிறுவனங்களில் பயிற்சி பெற்ற பணியாளர்கள் மூலம் பூர்த்தி செய்யும், இது தவிர, அளவான உள்கட்டமைப்புடன் கூடிய இந்நிறுவனங்கள் ஆராய்ச்சி மற்றும் வளர்ச்சி சூழ்நிலைகளை அளிப்பதன் மூலம், புதிய கண்டுபிடிப்புகள் மற்றும் நாட்டின் முதன்மையான தொழில்நுட்ப கல்வி நிறுவனங்களுக்கான சிறந்த பயிற்றுநர்களை அளிக்கும். ஐ.ஐ.டி.-க்கள் தேசிய முக்கியத்துவம் வாய்ந்த நிறுவனங்களாக இருப்பதுடன் உலகளாவிய புகழையும் பெற்றுள்ளது. ஐ.ஐ.டி.யில் பொருட்கள் மிகவும் உயர்வாக மதிக்கப்படுவதோடு, தேசத்திற்கு மிகச் சிறந்த புகழை தேடி தந்துள்ளது. வேலைவாய்ப்பு உருவாக்கம், செல்வம் உருவாக்கம் மற்றும் தொழில்நுட்ப வளர்ச்சி போன்றவற்றில் முன்னாள் மாணவர்கள் பெரும் வகித்துள்ளார்கள். இது தவிர, ஆராய்ச்சி மற்றும் வளர்ச்சி, தொழில்நுட்ப கண்டுபிடிப்புகள் மற்றும் உரிமையாளர் உணர்வு போன்றவற்றின் மூலம் ஐ.ஐ.டி.க்கள் நாட்டின் பொருளாதார வளர்ச்சிக்கு பங்களிக்கிறது. பின்னணி: 2008, ஜூலையில் நடைபெற்ற அமைச்சரவை கூட்டத்தில், புவனேஸ்வர், காந்திநகர், ஐதராபாத், இந்தூர், ஜோத்பூர், மண்டி, பாட்னா மற்றும் ரோப்பார் ஆகியவற்றில் விரிவான திட்ட அறிக்கை மற்றும் அமைச்சரவை ஒப்புதல்படி எட்டு புதிய ஐ.ஐ.டி.-க்களை அமைக்க ஒப்புதல் அளித்துள்ளது. ஒவ்வொரு நிறுவனமும் மொத்தம் ரூ.760 கோடி மதிப்பீட்டில், எட்டு புதிய ஐ.ஐ.டி.-க்களும் மொத்தம் ரூ.6080 கோடி மதிப்பீட்டில் அமைக்கப்படும்.
கோவா மாநில தினம் – பிரதமர் வாழ்த்து

கோவா மாநில தினத்தை முன்னிட்டு கோவா மக்களுக்கு பிரதமர் திரு. நரேந்திர மோடி தனது வாழ்த்துகளை தெரிவித்துள்ளார். “கோவா மாநில தினத்தை முன்னிட்டு கோவா மக்களுக்கு என்னுடைய வாழ்த்துகள். வரும் ஆண்டுகளில் இந்த மாநிலம் வளர்ச்சியில் புதிய உயரங்களை எட்டட்டும்” என்று பிரதமர் தனது வாழ்த்து செய்தியில் குறிப்பிட்டுள்ளார்.
கடந்த மாத மனதின் குரல்  பத்திரிகைக்கான இணைப்பை பிரதமர் பகிர்ந்துள்ளார்

கடந்த மாத மனதின் குரல் அடிப்படையிலான இதழுக்கான இணைப்பைப் பகிர்ந்து , பிரதமர் அலுவலகம் வெளியிட்டுள்ள டுவிட்டர் பதிவு வருமாறு: “கடந்த மாத மனதின் குரல் அத்தியாயத்தின் அடிப்படையிலான #MannKiBaat இதழைப் படியுங்கள். அதில் இடம் பெற்றுள்ள தலைப்புகளில் சுவாரஸ்யமான கட்டுரைகள் உள்ளன’’.
தர்-எஸ்-சலாமில் பிரதமர் முன் சூரிய மின்சக்தி ஊரக பெண் பொறியாளர்கள் திறன் விளக்கம்

‘சோலார் மம்மாஸ்’ எனப்படும் 30 பேர் கொண்ட சூரிய மின்சக்தி ஊரக பெண் பொறியாளர்கள் குழு பிரதமர் திரு. நரேந்திர மோடிக்கு இன்று சூரிய மின் சக்தியில் தங்களுக்கு உள்ள திறன்களை செயல் விளக்கம் செய்து காட்டினர். இந்த குழுவில் உள்ள பெண்கள் தான்சானியா மற்றும் சில ஆப்பிரிக்க நாட்டை சேர்ந்தவர்கள். இவர்கள் சூரிய மின்சக்தி விளக்குகளை பொருத்துதல், பழுதுபார்த்தல், பராமரித்தல் ஆகிய பணிகளை செய்து வருகிறார்கள். மேலும் தேன் எடுத்தல் மற்றும் தையல் கலை திறன்களையும் செய்து காட்டினர். பின், “வீ ஷால் ஓவர்கம்” என்ற பாடலை பாடினர். ராஜஸ்தான் மாநிலத்தின் டிலோனியா கிராமத்தில் உள்ள “பேர் பூட்” என்ற கல்வி நிறுவனம் “சோலார் மம்மாஸ்” என்று அழைக்கபடும் சூரிய மின்சக்தி கிராமப்புற பெண் பொறியாளர்களுக்கு இந்த பயிற்சியை அளித்து வருகிறது. இந்த நிறுவனம் இந்திய அரசின் உதவியோடு சூரிய மின்சக்தி விளக்குகளை பொருத்துதல், பழுதுபார்த்தல், பராமரித்தல் ஆகிய பயிற்சிகளை இந்த பெண்களுக்கு அளித்து ஊக்குவித்து வருகிறது. இந்நிறுவனம் தான்சானியா நாட்டில் உள்ள ஜன்ஜிபார் தீவு மற்றும் ஆப்பிரிக்க கண்டத்தின் மற்ற நாடுகளிலும் பேர் பூட் பெண்கள் தொழில் பயிற்சி கல்லூரியை நடத்தி வருகிறது. இந்த கல்லூரி மூலம் பெண்களுக்கு சூரிய மின்சக்தி திறன் பயிற்சி அளிக்கப்பட்டு சூரிய மின்சக்தி கருவிகளும் வழங்கப்படுகிறது. தேனீ வளர்த்தல், தையல் கலை போன்ற பல வேலைவாய்ப்பு பயிற்சிகளும் இந்த கல்லூரியில் வழங்கப்படுகிறது.
வேளாண்மை மசோதாக்கள் நாடாளுமன்றத்தில் நிறைவேறியதற்கு விவசாயிகளுக்கு பிரதமர் வாழ்த்து

வேளாண்மை மசோதாக்கள் நாடாளுமன்றத்தில் நிறைவேறியதற்கு விவசாயிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார். இந்திய வேளாண்மைத் துறை வரலாற்றில் இது திருப்புமுனை தருணமாக அமைந்துள்ளது என்று பிரதமர் கூறியுள்ளார். இதுதொடர்பாக பிரதமர் ட்விட்டரில் பதிவுகள் வெளியிட்டுள்ளார். “இந்திய வேளாண்மைத் துறையின் வரலாற்றில் திருப்புமுனை தருணம்! முக்கிய மசோதாக்கள் நாடாளுமன்றத்தில் நிறைவேறியது குறித்து, கடின உழைப்பாளிகளான விவசாயிகளுக்குப் பாராட்டுகள். இந்த மசோதாக்கள் நிறைவேறியதால் வேளாண்மைத் துறையில் முழுமையான நிலைமாற்றங்கள் ஏற்படுவது உறுதி செய்யப்படுவதுடன், கோடிக்கணக்கான விவசாயிகளுக்கு அதிகாரம் கிடைக்கச் செய்யப்படும் பல தசாப்த காலங்களாக இந்திய விவசாயிகள் பல்வேறு கட்டுப்பாடுகளுக்கு உட்பட்டு செயல்பட வேண்டியிருந்தது, இடைத்தரகர்களால் ஏமாற்றப்பட்டனர். நாடாளுமன்றத்தில் நிறைவேற்றப் பட்டுள்ள மசோதாக்கள் மூலம் இதுபோன்ற எதிர்மறை சூழல்களில் இருந்து விவசாயிகள் விடுதலை பெறுவார்கள். விவசாயிகளின் வருமானத்தை இரட்டிப்பாக ஆக்கும் முயற்சிகளுக்கு இந்த மசோதாக்கள் புதிய உந்துதலைக் கொடுக்கும். அவர்களுக்கு அதிக வளமை கிடைப்பது உறுதி செய்யப்படும். கடுமையாக உழைக்கும் விவசாயிகளுக்கு உதவியாக நவீன தொழில்நுட்பம் தேவைப்படுகிறது. இப்போது இந்த மசோதாக்கள் நிறைவேற்றப் பட்டிருப்பதன் மூலம், உற்பத்தியைப் பெருக்கும் மற்றும் நல்ல விளைச்சலைத் தரும் வகையிலான எதிர்கால தேவைகளைப் பூர்த்தி செய்யும் வகையிலான தொழில்நுட்ப வசதிகள் எளிதில் கிடைக்கும். இது வரவேற்புக்குரிய ஒரு படிநிலை. நான் இதை முன்பு கூறியிருக்கிறேன், மீண்டும் ஒரு முறை கூறுகிறேன்: குறைந்தபட்ச ஆதரவு விலை நடைமுறை தொடரும். அரசுக் கொள்முதல் தொடரும். நம் விவசாயிகளுக்கு சேவை செய்யவே நாங்கள் இருக்கிறோம். அவர்களுக்கு ஆதரவான எல்லாவற்றையும் நாங்கள் செய்வோம். வரக்கூடிய தலைமுறைகளில் அவர்களுக்கு நல்ல வாழ்க்கை கிடைப்பதை உறுதி செய்யத் தேவையான அனைத்தையும் செய்வோம்'' என்று பிரதமர் கூறியுள்ளார்.
வாரணாசியில் கட்டுமானத்தில் இருந்த மேம்பாலம் இடிந்து விழுந்ததில் உயிரிழந்தவர்கள் குடும்பத்தினருக்கு பிரதமர் கருணைத் தொகையை பிரதமர் தேசிய நிவாரண நிதியிலிருந்து அறிவித்தார்

வாரணாசியில் 2018 மே 15 ஆம் தேதி கட்டுமானத்தில் இருந்த மேம்பாலம் இடிந்து விழுந்ததில் உயிரிழந்தவர்கள் குடும்பத்தினருக்கு பிரதமர் திரு நரேந்திர மோடி, தலா ரூ.2 லட்சம் கருணைத் தொகையை பிரதமர் தேசிய நிவாரண நிதியிலிருந்து அறிவித்தார். இந்த விபத்தில் பலத்த காயம் அடைந்தவர்களுக்கு தலா ரூ.50 ஆயிரம் வழங்குவதற்கும் பிரதமர் ஒப்புதல் அளித்துள்ளார்.
காமராஜரின் பிறந்தநாளையொட்டி  அவரை பிரதமர் நினைவு கூர்ந்துள்ளார்

காமராஜரின் பிறந்தநாளையொட்டி அவரை பிரதமர் திரு நரேந்திர மோடி நினைவு கூர்ந்துள்ளார். இந்திய விடுதலைப் போராட்டத்தில் அழியா பங்களிப்பை வழங்கியுள்ள காமராஜர், கருணையுள்ள நிர்வாகியாகவும் திகழ்ந்தவர் என புகழாரம் சூட்டியுள்ளார். பிரதமர் வெளியிட்டுள்ள ட்விட்டர் பதிவில்; “காமராஜரின் பிறந்தநாளில் அவரை நினைவுகூர்கிறேன். இந்திய விடுதலைப் போராட்டத்தில் அழியா பங்களிப்பை வழங்கியுள்ள காமராஜர், கருணையுள்ள நிர்வாகியாகவும் திகழ்ந்தவர் என புகழாரம் சூட்டியுள்ளார். வறுமையை ஒழிக்கவும், மனிதர்களின் வேதனையை போக்கவும் அரும்பாடுபட்டவர் அவர். சுகாதாரம் மற்றும் கல்வி வசதிகளை மேம்படுத்துவதிலும் அவர் சிறப்பு கவனம் செலுத்தினார்” என்று குறிப்பிட்டுள்ளார்.